Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 208

(9) Szabadoldal fedélzet: A szabadoldal fedélzet általában az idõjárásnak és a tengernek kitett legfelsõ végigfutó fedélzet; e fedélzet idõjárásnak kitett részén minden nyílás állandó zárószerkezettel rendelkezik, míg e fedélzet alatt, a hajó oldalain lévõ valamennyi nyílás állandó jellegû vízmentes zárószerkezettel van felszerelve. Lépcsõzött szabadoldal fedélzettel rendelkezõ hajó esetén az idõjárásnak kitett fedélzet legalacsonyabb részének az emelt fedélzet felsõ részével való párhuzamos meghosszabbítását kell szabadoldal fedélzetnek tekinteni. A hajótulajdonos választása szerint az Igazgatás jóváhagyásával szabadoldal fedélzetként alsóbb fedélzet is kijelölhetõ, föltéve hogy az végigfutó és állandó fedélzetet alkot; hosszirányban legalább a géptér és az orr-, illetõleg fartéri válaszfal között, valamint keresztirányban is folytonos. Ha ez az alsóbb fedélzet lépcsõzött; akkor a fedélzet legalacsonyabb részének az emelt fedélzet felsõ részével való párhuzamos, meghosszabbítását kell szabadoldal fedélzetnek tekinteni. Ha egy alsóbb fedélzetet jelölnek ki szabadoldal fedélzetnek, akkor a hajótestnek azt a részét, amely a szabadoldal fedélzet felett van, felépítménynek kell tekinteni, amennyiben az a jelölési feltételeknek alkalmazásához és a szabadoldal kiszámításához szükséges. Ez az a fedélzet, amelytõl a szabadoldalt számítják.

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes